Генадзь Бураўкін: Даволі часта – невысока. На АНТ ёсць, напрыклад, малады журналіст Мацяс, які якраз спецыялізуецца “на культуры”. І мяне раздражняе і нават злуе, калі чалавек прыходзіць да вядомага дзеяча літаратуры, які гаворыць з ім на выдатнай беларускай мове – а журналіст пастаянна гаворыць па-руску. Я лічу, што гэта не толькі непрыстойна ў адносінах да суразмоўцы. Гэта парушэнне прафесійных патрабаванняў беларускага тэлебачання. У нас дзве дзяржаўныя мовы – і калі ты прыйшоў працаваць на тэлебачанне, абавязаны свабодна валодаць абедзьвюма. Калі чалавек гаворыць з табой па-беларуску – а ты не можаш падтрымаць гаворку на гэтай жа мове – ты павінен быць звольнены як прафесійна непрыгодны.